CELEX: 32015R0233
Language: lv
Date: 2015-02-13 00:00:00
Title: Komisijas Īstenošanas regula (ES) 2015/233 ( 2015. gada 13. februāris ), ar ko nosaka īstenošanas tehniskos standartus attiecībā uz valūtām, kurās saskaņā ar Eiropas Parlamenta un Padomes Regulu (ES) Nr. 575/2013 ir ārkārtīgi šauri definēts instrumentu saraksts, ko centrālā bankā pieņem kā nodrošinājumu  Dokuments attiecas uz EEZ

14.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 39/11
            
         KOMISIJAS ĪSTENOŠANAS REGULA (ES) 2015/233
   (2015. gada 13. februāris),
   ar ko nosaka īstenošanas tehniskos standartus attiecībā uz valūtām, kurās saskaņā ar Eiropas Parlamenta un Padomes Regulu (ES) Nr. 575/2013 ir ārkārtīgi šauri definēts instrumentu saraksts, ko centrālā bankā pieņem kā nodrošinājumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām un ar ko groza Regulu (ES) Nr. 648/2012 (1), un jo īpaši tās 416. panta 5. punktu,
   tā kā:
   
               (1)
            
            
               Regulas (ES) Nr. 575/2013 416. panta 3. punktā noteikts, ka iestādēm jāsniedz pārskats par likvīdiem aktīviem, ja tie atbilst konkrētiem nosacījumiem. Saskaņā ar minētā panta trešo daļu nosacījumu, ka aktīvi ir atbilstošs nodrošinājums standarta likviditātes operācijām, ko veic dalībvalsts centrālā banka vai trešās valsts centrālā banka, var neievērot attiecībā uz likvīdiem aktīviem, kuri tiek turēti, lai segtu likviditātes izejošās naudas plūsmas valūtā, kurā ir ārkārtīgi šauri definēts instrumentu saraksts, ko centrālā bankā pieņem kā nodrošinājumu.
            
         
               (2)
            
            
               Atzīstot nozīmi, kuru Regula (ES) Nr. 575/2013, kvalificējot aktīvus kā likvīdus aktīvus, piešķir atbilstībai darījumiem ar centrālo banku, to valūtu saraksts, kurās ir ārkārtīgi šauri definēts instrumentu saraksts, ko centrālā banka pieņem kā nodrošinājumu, ir jāierobežo, iekļaujot valūtas, kurās atbilstība darījumiem ar centrālo banku ir atkarīga no centrālās valdības parāda un centrālās bankas emitētajiem parāda vērtspapīriem un neattiecas uz nekādiem citiem aktīviem, kas ietver likvīdos aktīvus saskaņā ar minētās regulas 416. un 417. pantā noteiktajām papildu prasībām.
            
         
               (3)
            
            
               Eiropas Banku iestāde (EBI) ir veikusi novērtējumu, pamatojoties uz labāko pieejamo informāciju, ko dalībvalstu kompetentās iestādes ir sniegušas par atbilstību darījumiem ar centrālo banku attiecīgajā valūtā. Bulgārijas gadījumā novērtējums liecināja, ka centrālā banka nepiešķir likviditāti iestādēm, izņemot ārkārtējos apstākļos. Ja rodas likviditātes risks, kas var ietekmēt banku sistēmas stabilitāti, Bulgārijas Nacionālā banka maksātspējīgai bankai var piešķirt levās denominētus kredītus ar termiņu, kas nav ilgāks par trim mēnešiem, ja tie ir pilnībā nodrošināti ar zeltu, ārvalstu valūtu vai citiem aktīviem ar tikpat augstu likviditāti. Līdz ar to Bulgārijas leva būtu jāuzskata par valūtu ar ārkārtīgi šauri definētu instrumentu sarakstu, ko centrālā banka pieņem kā nodrošinājumu.
            
         
               (4)
            
            
               Šī regula balstās uz īstenošanas tehnisko standartu projektu, ko EBI iesniegusi Komisijai.
            
         
               (5)
            
            
               EBI ir veikusi atklātas sabiedriskās apspriešanas par īstenošanas tehnisko standartu projektu, kas ir šīs regulas pamatā, analizējusi potenciālās saistītās izmaksas un ieguvumus un pieprasījusi atzinumu no Banku nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1093/2010 (2) 37. pantu,
            
         IR PIEŅĒMUSI ŠO REGULU.
   1. pants
   Valūtas, kurās ir ārkārtīgi šauri definēts instrumentu saraksts, ko centrālās bankas pieņem kā nodrošinājumu, un kuras atbilst Regulas (ES) Nr. 575/2013 416. panta 3. punkta trešās daļas nosacījumiem, ir norādītas šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 13. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 176, 27.6.2013., 1. lpp.
   
   
      (2)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).
   
      PIELIKUMS
      Bulgārijas leva (BGN)